ANEXA 3

 DIRECŢIA REGIM PERMISE UNITATEA/SUBDIVIZIUNEA

 DE CONDUCERE ŞI ADMINISTRATIV-TERITORIALĂ

 ÎNMATRICULARE A VEHICULELOR Nr. ......./..........20...

 Nr. ......./..........20...

 INSTITUŢIA PREFECTULUI - JUDEŢUL

 ................................

 Nr. .........../..........20....

 PROTOCOL-CADRU DE COOPERARE

 privind schimbul de informaţii

 În temeiul prevederilor pct. 101 alin. (9) şi (10) din titlul IX "Impozite şi taxe locale" din Normele metodologice de aplicare a <LLNK 12015 227 10 201 0 18>Legii nr. 227/2015 privind Codul fiscal, aprobate prin <LLNK 12016 1 20 301 0 31>Hotărârea Guvernului nr. 1/2016, cu modificările şi completările ulterioare, ale <LLNK 12015 207 10 202 68 30>art. 68 din Legea nr. 207/2015 privind Codul de procedură fiscală, cu modificările şi completările ulterioare, şi ale art. 3 din Ordinul viceprim-ministrului, ministrul dezvoltării regionale şi administraţiei publice, al ministrului finanţelor publice şi al ministrului afacerilor interne nr. 1.069/1.578/114/2016 pentru aplicarea pct. 101 din titlul IX "Impozite şi taxe locale" din Normele metodologice de aplicare a <LLNK 12015 227 10 201 0 18>Legii nr. 227/2015 privind Codul fiscal, aprobate prin <LLNK 12016 1 20 301 0 31>Hotărârea Guvernului nr. 1/2016,

 ţinând seama şi de prevederile specifice din următoarele reglementări:

 - <LLNK 12001 215 11 201 0 48>Legea administraţiei publice locale nr. 215/2001, republicată, cu modificările şi completările ulterioare;

 - art. 11^2 alin. (1) lit. a), d) şi e) şi <LLNK 12001 83130 302 11 70>art. 11^5 alin. (1) lit. e) şi h) din Ordonanţa Guvernului nr. 83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări şi completări prin <LLNK 12002 362 10 201 0 18>Legea nr. 362/2002, cu modificările şi completările ulterioare;

 - <LLNK 12001 677 10 201 0 18>Legea nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, şi <LLNK 12002 52 509201 0 40>Ordinul Avocatului Poporului nr. 52/2002 privind aprobarea Cerinţelor minime de securitate a prelucrărilor de date cu caracter personal,

 Direcţia Regim Permise de Conducere şi Înmatriculare a Vehiculelor, cu sediul în municipiul Bucureşti, şos. Pipera nr. 48, sectorul 2, reprezentată prin domnul/doamna ......................................................................................, în calitate de director, denumită în continuare DRPCÎV,

 şi

 Instituţia Prefectului - ................................, cu sediul în ................................., reprezentată prin prefect, domnul/doamna .......................................,

 şi

 Unitatea/subdiviziunea administrativ-teritorială, cu sediul în .........................................., reprezentată prin domnul/doamna ........................................................, în calitate de .........................................., denumită în continuare UAT/SAT, după caz,

 denumite în continuare părţi, au convenit încheierea prezentului protocol:

 ART. 1

 Obiectul protocolului

 Obiectul protocolului îl reprezintă cooperarea între instituţii publice, prin realizarea schimbului de informaţii prin mijloace electronice interoperabile sau alte canale de comunicare, în scopul corectei înregistrări în evidenţele fiscale locale şi ale Direcţiei Regim Permise de Conducere şi Înmatriculare a Vehiculelor a mijloacelor de transport înmatriculate sau supuse înmatriculării în România, precum şi a radierilor sau a transmiterii dreptului de proprietate.

 ART. 2

Obligaţiile generale ale părţilor

 (1) Părţile se obligă să realizeze un schimb de informaţii bidirecţional, între DRPCÎV şi serviciile publice comunitare din cadrul instituţiilor prefectului, pe de o parte, şi UAT/SAT, pe de altă parte.

 (2) Părţile vor realiza schimbul de informaţii prin utilizarea tuturor canalelor de comunicare disponibile, inclusiv prin mijloace electronice interoperabile, cu asigurarea securităţii accesului şi a informaţiilor, precum şi cu asigurarea integrităţii informaţiilor.

 (3) Părţile se obligă să respecte prevederile legale referitoare la protecţia datelor personale şi a informaţiilor fiscale, prin utilizarea informaţiilor numai în scopurile prevăzute de lege.

 (4) Fiecare parte se obligă să dispună şi să aplice măsurile de protecţie necesare pentru interzicerea accesului la resursele de comunicaţii şi informaţionale ale celeilalte părţi care nu fac obiectul prezentului protocol, precum şi pentru interzicerea accesului neautorizat la resursele de comunicaţii şi informaţionale puse la dispoziţie de părţi, una celeilalte.

 ART. 3

 Obligaţiile DRPCÎV

 (1) DRPCÎV furnizează informaţiile referitoare la vehiculele înmatriculate prevăzute în anexa nr. 1.

 (2) DRPCÎV transmite periodic, în format electronic, informaţiile prevăzute în anexa nr. 1 referitoare la vehiculele înmatriculate/radiate.

 (3) DRPCÎV asigură accesul online la consultarea informaţiilor prevăzute în anexa nr. 1 pentru personalul desemnat de către UAT/SAT, în condiţiile anexelor nr. 2 şi 3, prin următoarele mijloace electronice interoperabile:

 a) aplicaţia "web Dispecer 3";

 b) "servicii web" de interogare.

 (4) Conectarea UAT/SAT va fi asigurată de Serviciul Telecomunicaţii Speciale (STS) prin intermediul reţelei acestuia până în nodul de conectare extern la Reţeaua de Comunicaţii Voce - Date (RCVD) din sediul DRPCIV. Condiţiile tehnice de acces în nodul de conectare extern la RCVD sunt furnizate de către Direcţia generală pentru comunicaţii şi tehnologia informaţiei (D.G.C.T.I.) din Ministerul Afacerilor Interne (M.A.I.). Condiţiile tehnice şi de securitate privind suportul de comunicaţii până în nodul de conectare extern la RCVD sunt asigurate de STS şi sunt prevăzute în anexa nr. 5. Eventuale costuri generate de implementarea soluţiei tehnice de conectare vor fi suportate de către UAT/SAT.

 (5) În cazul căutărilor automatizate, DRPCÎV păstrează fişierul de acces în care se va înregistra:

 a) dacă se foloseşte aplicaţia "web Dispecer 3": nume utilizator, criteriile de interogare, motivul căutării, data şi ora interogării, aplicaţia utilizată.

 b) dacă se foloseşte "servicii web" de interogare: CNP-ul, numele şi prenumele utilizatorului, data şi ora interogării, aplicaţia utilizată.

 ART. 4

 Obligaţiile instituţiilor prefectului

 Instituţiile prefectului, prin serviciile publice comunitare regim permise de conducere şi înmatriculare a vehiculelor, înscriu menţiuni privind înstrăinarea vehiculului în Registrul naţional de evidenţă a permiselor de conducere şi a vehiculelor înmatriculate.

 ART. 5

 Obligaţiile UAT/SAT

 (1) Furnizează DRPCÎV/Serviciului public comunitar regim permise de conducere şi înmatriculare a vehiculelor informaţiile din Registrul de evidenţă a mijloacelor de transport supuse înmatriculării/înregistrării (REMTII), prevăzute în anexa nr. 4, în vederea efectuării menţiunilor privind înstrăinarea vehiculului în Registrul naţional de evidenţă a permiselor de conducere şi a vehiculelor înmatriculate.

 (2) Datele cu caracter personal furnizate de către DRPCÎV se şterg:

 a) dacă nu mai sunt necesare pentru scopul pentru care au fost furnizate;

 b) după expirarea termenului maxim de păstrare a datelor, adică 5 ani de la data primirii;

 c) înaintea de ajungerea la termen, cu acordul părţilor.

 ART. 6

 Intrarea în vigoare

 (1) Prezentul protocol intră în vigoare la data semnării şi înregistrării sale de către părţi şi este valabil până la data de ............................, cu drept de prelungire tacită pe perioade succesive de câte un an (1 an ) dacă niciuna dintre părţi nu notifică celeilalte denunţarea unilaterală a acestuia, cu cel puţin 30 de zile înainte de data propusă pentru încetarea colaborării.

 (2) Prezentul protocol poate înceta în una dintre următoarele situaţii:

 a) înainte de ajungerea la termen, cu acordul părţilor;

 b) înainte de a ajunge la termen, prin denunţarea unilaterală;

 c) prin reziliere, în cazul neexecutării sau executării necorespunzătoare, de către una dintre părţi, a obligaţiilor prevăzute în prezentul protocol.

 ART. 7

 Modificarea şi completarea

 Prezentul protocol se modifică sau se completează, prin act adiţional, la solicitarea oricăreia dintre părţi, cu acordul celorlalte, în condiţiile legii.

 ART. 8

 Comunicarea între părţi

 Orice comunicare între părţi pe timpul derulării prezentului protocol se efectuează în formă scrisă sau la sediul părţilor, identificate în preambulul prezentului document .

 ART. 9

 Soluţionarea diferendelor

 (1) Toate diferendele ocazionate de aplicarea şi interpretarea prezentului protocol vor fi soluţionate pe cale amiabilă de către reprezentanţii desemnaţi ai părţilor.

 (2) Litigiile rezultate din aplicarea şi interpretarea prezentului protocol, ce nu au fost soluţionate pe cale amiabilă, sunt supuse soluţionării instanţelor de judecată române competente.

 ART. 10

 Exercitarea dreptului de acces la date

 (1) În situaţia exercitării dreptului de acces la date, în condiţiile <LLNK 12001 677 10 202 13 30>art. 13 din Legea nr. 677/2001 cu modificările şi completările ulterioare, DRPCÎV va comunica persoanei vizate situaţia privind prelucrările de date cu caracter personal realizate de către utilizatorii din cadrul UAT/SAT, fără a fi necesară vreo notificare prealabilă sau obţinerea acordului cu privire la oportunitatea informării respective.

 (2) Părţile vor coopera în scopul verificării, prin sondaj, în condiţiile pct. 6 din Cerinţele minime de securitate a prelucrărilor de date cu caracter personal, aprobate prin <LLNK 12002 52 509201 0 40>Ordinul Avocatului Poporului nr. 52/2002, a legalităţii prelucrărilor de date cu caracter personal prin consultarea acestora, efectuate de către utilizatori în scopul realizării activităţii prevăzute la art. 3.

 ART. 11

 Anexele protocolului

 Anexele nr. 1-5 fac parte integrantă din prezentul protocol.

 ART. 12

 Modalitatea de încheiere a protocolului

 Prezentul protocol s-a încheiat astăzi, ..........................., în trei exemplare originale, câte unul pentru fiecare parte semnatară.

 DIRECŢIA REGIM PERMISE DE CONDUCERE UNITATEA/SUBDIVIZIUNEA

 ŞI ÎNMATRICULARE A VEHICULELOR ADMINISTRATIV-TERITORIALĂ

 Reprezentant, Reprezentant,

 ................................... .......................

 ................................... ....................... (prenumele, numele, (prenumele, numele,

 funcţia şi semnătura) funcţia şi semnătura)

 LS LS

 Instituţia Prefectului Gorj

 Reprezentant,

 ................................

 ................................

 (prenumele, numele,

 funcţia şi semnătura)

 LS

*VIZAT PENTRU LEGALITATE,*

*ȘEFUL SERVICIULUI*

*VERIFICAREA LEGALITĂȚII ACTELOR, APLICAREA LEGILOR CU CARACTER REPARATORIU ȘI CONTENCIOS ADMINISTRATIV*

*JURIST*

***Liviu DIACONESCU***

***Liviu DIACONESCU***